በደቡብ  ሱዳን የእርስ በእርስ ጦርነት ምክንያት ህጻናት የጎዳና ህይወት እንዲኖሩ እየተገደዱ ነው
በደቡብ ሱዳን ማብቂያ የሌለው የእርስ በእርስ ጦርነት ሳቢያ በርካታ ህፃናት የጎዳናን ሕይወት እንዲኖሩ እያስገደዳቸው ነው፡፡በጎዳና ላይ ህይወታቸውም ህይወታቸውን ለመዳን ከአቅማቸው በላይ ሥራዎችን እየሰሩ ነው፡፡በዋና ከተማዋ ጁባ እስከ 3 ሺ የሚደርሱ ህፃናት በጎዳና ላይ ይኖራሉ ቁጥሩም በየቀኑ እየጨመረ እንደሆነ መረጃዎች ያመላክታሉ፡፡የተባበሩት መንግሥታት የምግብና እርሻ ድርጅት (ፋኦ) ባወጣው አንድ ሪፖርት መሠረት ለረጅም ጊዜ በእርስ በእርስ ጦርነት እና በተዳከመው ኢኮኖሚ ምክንያት ህጻናቶች የጉልበት ሥራን ወይም በጎዳናዎች ላይ ህይወትን እንዲኖሩ ይገደዳሉ፡፡እ.ኤ.አ በ 2011 ነጻነቷን ያገኘችው ደቡብ ሱዳን ከአለም በጣም አስከፊ ከሆኑ የሰብአዊ አደጋዎች የሚከሰቱባት ሃገር ነች፡፡የተባበሩት መንግስታት ድርጅት የህፃናት ኤጀንሲ የሆነው ዩኒሴፍ እንዳስታወቀው ከግማሽ በላይ ህፃናት በረሃብ የተጠቁ ሲሆን 72 በመቶ የሚሆኑት የትምህርት እድል ባለማግኘታቸው ከትምህርት ውጪ ናቸው፡፡ 4ነጥብ2 ሚሊዮን የሚሆኑት ደግሞ የአስቸኳይ ጊዜ እርዳታ የሚያስፈልጋቸው ናቸው፡፡እ.ኤ.አ በ2013 በታጣቂዎች እና በፕሬዚደንት ሳልቫ ኪር እና ምክትላቸው ሬክ ማቻር ወታደሮች ጋር የተጀመረው የእርስ በእርስ ጦርነት ሳቢያ ከ19 ሺ በላይ ህፃናት በግዳጅ የጦርነቱ ተሳታፊ እንዲሆኑ ተደርገዋል፡፡የእርስ በእርስ ጦርነቱ ከተጀመረበት ጊዜ አንስቶ በአስር በሺዎች የሚቆጠሩ ዜጎች ለሞት ተጋልጠዋል፡፡ ሲሶ ሚሆኑት ደግሞ ቤት ንብረታቸውን ጥለው ተሰደዋል፡፡ በዚህም ሳቢያ የሃገሪቷ ደህንነት እና ኢኮኖሚ ላይ አሉታዊ ተፅ እኖ ፈጥሯል፡፡በሃገሪቱ የተከሰተውን ግጭት ለማርገብ እና ሰላም ለማስፈን እ.አ.አ. በ2015 የተፈራረሙት የሰላም ስምምነትም ተግባራዊ ሳይደረግ ቀርቷል፡፡ በታህሳስ ወር ነበረው ስምምነትም ከሰዓታት በኋላ ተጥሶ ብጥብጥ ተፈጥሯል፡፡በደቡብ ሱዳን የሚገኙ እና የበጎ ፍቃድ አገልግሎት የሚሰጡ ሰራተኞች እንደገለፁት በሃገሪቱ ያለው አለመረጋጋት ሳቢያ ወደ ጎዳና ከሚወጡ ህፃናት በተጨማሪ አንዳንዶቹ በቤተሰቦቻቸው አለመግባባት እና በፍቺ ምክንያት የቤተሰብ መፍረስ እንዲሁም በቤተሰብ ቸልተኝነት ሳቢያ ህፃናቶቹ ጎዳና ሲሳይ ሆናሉ፡፡በደቡብ ሱዳን ለጎዳና የተዳረጉ ህፃናት የእለት ተእለት ህይወታቸውን ለመግፋት እና ቤተሰቦቻቸውን ለመርዳት ከአቅማቸው በላይ ሆኑ ስራዎችን ይሰራሉ የሚከፈላቸው ግን በቀን ከአንድ ዶላር በታች ነው፡፡ህፃናት ጎዳና ወጥተው ከአቅማቸው በላይ እንዲሰሩ እና በምግብ እጦት እንዲሰቃዩ ያደረጋቸው ምክንያት ደግሞ  በሃገሪቱ ያለው ግጭት ነው ፡፡ጎዳና ላይ ሲሆኑ ደግሞ የታጣቂ ቡድኖች ሰለባ ይሆናሉ በልጅነታቸው የሽብር ተግባራትን እንዲፈፅሙ ይገደዳሉ ሲሉም ሲሉም በሃገሪቱ ሴቭ ዘ ችልድረን በተባለው ምግባረ ሰናይ የፕሮግራም ዳይሬክተር ቤስተር ሙላውዝ ተናግረዋል፡፡